Нани

Луиш Карлуш Алмейда да Кунья (порт. Luís Carlos Almeida da Cunha; 17 қараша 1986 жыл, Прая, Кабо-Верде), Нани атымен көбірек әйгілі (порт. Nani) — португалиялық футболшы, жартылай қорғаушы. 2016 жылғы Еуропа чемпионы.

 Карьерасы 

 Клубтық 
Карьерасында Португалия, Англия, Түркия, АҚШ, Италия және Аустралия клубтарында ойнады. Әсіресе, "Манчестер Юнайтедте" ойнаған жылдары Еуропаға кеңінен танымал болды. 2007-15 жылдары манчестерлік клубтың футболшысы атанды, бұл аралықта 4 рет Англия чемпионы атанды. Ал 2008 жылы Еуропа чемпиондар кубогының иегері болды. 

2014 жылы Португалияның "Спортинг" клубына жалға берілді. 2015 жылы Манчестерден түпкілікті кетті де, "Фенербахчеге" барды. 

2016 жылы "Валенсия" сапына қосылдыLEGANÉS VS. VALENCIA. Бір маусымнан соң "Лациоға" жалға берілді.

2018 жылдың 11 шілдесінде Нани "Спортингке" толыққанды түрде қайта оралды және команданың капитаны болып тағайындалды. Кезекті қайта оралуынан кейінгі алғашқы матчын 12 тамызда "Морейренсе" командасына қарсы өткізді (3:1). 2018/19 маусымында екі рет дубль авторы атанды: бұл "Витория Сетубал" (2:1) және "Боавишта" (3:0) командаларына қарсы ойындарда болды. Команда құрамында Еуропа Лигасының топтық кезеңінде бес матчқа қатысты. Барлығы чемпионатта 18 матч ойнап, жеті гол соқты, бұл командадағы төртінші нәтижелі көрсеткіш болды.

2019 жылдың 18 ақпанында Нани MLS клубы "Орландо Ситиге" еркін агент ретінде ауысып, үш жылдық келісімшартқа қол қойды. АҚШ-тың басты лигасындағы алғашқы ойынын 2019 жылғы маусымның ашылу турында "Нью-Йорк Сити" командасына қарсы өткізді (2:2). 6 сәуірде "Колорадо Рэпидзге" қарсы ойында (4:3) MLS-тегі алғашқы екі голын соғып, оның ішінде пенальтиден жеңіс голын соқты. Кейін "Цинциннати" (5:1) және "Нью-Инглэнд Революшн" (3:3) командаларының қақпаларына дубль жасады. Өзінің алғашқы маусымында барлық турнирлерде 33 матчта 12 гол соғып, команданың үздік сұрмергені атанды. 2020 және 2021 жылдары командада ең нәтижелі ойыншылардың бірі болып, сәйкесінше Крис Мюллер мен Дэрил Дике есімді ойыншылардан кейін екінші орынды иеленді. 2021 жылдың желтоқсанында Фабрицио Романоның мәліметі бойынша, ойыншыға бразилиялық "Флуминенсе" қызығушылық танытқан. 2021 маусымы аяқталғаннан кейін "Орландо Сити" Нанидің келісімшартын ұзарту опциясынан бас тартқан соң, ол клубтан кетті.

2022 жылдың қаңтарында Нани "Дженоа" және "Болонья" клубтарына ұсынылғанымен, трансфер жүзеге аспады. Сол айда ол еркін агент ретінде италиялық "Венеция" клубына ауысты. 16 қаңтарда "Эмполи" командасына қарсы матчта дебют жасап, 72-минутта алаңға шығып, Давид Окерекеге нәтижелі пас берді. Негізінен алмастырушы ойыншы ретінде ойнап, маусымның соңына қарай қосалқы құрамда қалды. Италия чемпионатында тек 10 матчқа қатысты. 2022 жылдың шілдесінде Нани аустралиялық "Мельбурн Виктори" клубымен екі жылдық келісімшарт жасасты. 8 қазанда "Сиднейге" қарсы матчта (3:2) дебют жасап, 67-минутта Кристофер Оикономидиске нәтижелі пас берді. 2023 жылдың 6 қаңтарында "Брисбен Роарға" қарсы матчта (0:1) алдыңғы крест тәрізді байламды үзіп алып, маусымның қалған бөлігін жіберіп алды. 31 мамырда аустралиялық клубтан кетті.

2023 жылдың 13 шілдесінде Нани Түркия Суперлигасының "Адана Демирспор" клубымен бір жылдық келісімшартқа қол қойды. 27 шілдеде УЕФА Конференциялар Лигасының іріктеу кезеңінде румындық "ЧФР-ға" қарсы матчта (1:1) дебют жасап, 72-минутта Юнес Беланденің орнына алаңға шықты. 2023/24 маусымында Түркия чемпионатында 28 матчта ойнап, көбінесе шабуылдың сол қапталында ойнаған Юсуф Сарының орнына алмастырушы ретінде шығып тұрды. 2024 жылдың 13 мамырында Нанидің түркиялық командадан кеткені белгілі болды.

 Ұлттық құрама 
Құрама сапында 2006 жылы 1 қыркүйекте Данияға қарсы жолдастық кездесуде алаңға шықты. 2002, 2012, 2016 жылдары Еуропа чемпионатына, 2014 жылы әлем чемпионатына қатысты.

 Жетістіктері 
Командалық

Спортинг

 Португалия кубогы (2): 2007, 2015
 Португалия лига кубогы: 2019

Манчестер Юнайтед

 Англия чемпионы (4): 2007/08, 2008/09, 2010/11, 2012/13
 Лига кубогы (2): 2009, 2010
 Чемпиондар лигасы: 2008
 Англия суперкубогы (4): 2007, 2008, 2010, 2011
 Клубтар арасындағы әлем чемпионаты: 2008

Португалия құрамасы

 Еуропа чемпионаты: 2016

 Дереккөздер 

Санат:Португалия футболшылары
Санат:Португалия Ұлттық футбол құрамасының ойыншылары
Санат:Футболдан Еуропа чемпиондары
Санат:Манчестер Юнайтед ФК ойыншылары
Санат:Спортинг Лиссабон ФК ойыншылары
Санат:Фенербахче ФК ойыншылары
Санат:Валенсия ФК ойыншылары
Санат:Лацио ФК ойыншылары
Санат:Адана Демирспор ФК ойыншылары
Санат:Мельбурн Виктори ФК ойыншылары
Санат:Орландо Сити ФК ойыншылары
Санат:Ақтөбе ФК ойыншылары